section_heading: Radnja
paragraph_text: Priča filma se usredotočuje na mladi bračni par u tridesetim godinama života, Gillesa i Marion. Film prikazuje pet ključnih trenutaka njihovog zajedničkog života: njihovo upoznavanje, vjenčanje, rođenje njihovog prvog djeteta, svađe i razvod braka. Ipak, treba napomenuti kako su prethodno spomenuti trenuci njihovih života prikazani obrnutim redoslijedom. Također je vrlo zanimljivo napomenuti kako je svaki, prethodno spomenuti, trenutak, razdvojen talijanskom pjesmom čije riječi bude uspomene. Sveukupno gledajući, ovaj film održava pesimističku lekciju o nevoljama s kojima se ljudi susreću kroz život, kada žive u paru.